Publication: Magyar Közlöny
Issue: MK-2000-26 (Year: 2000, Number: 26)
Era: 1990-2004
Section: Az építési műszaki ellenőr II. illetékessége a közbeszerzésekről szóló 1995. évi XL. törvény 95. §-a alapján évente
Paragraph Index: 233

Az építési műszaki ellenőr II. illetékessége a közbeszerzésekről szóló 1995. évi XL. törvény 95. §-a alapján évente központilag meghatározott értékhatárt meg nem haladó építési munkák ellenőrzésére terjed ki az alábbi — építménykategóriánkénti — korlátozások figyelembevétele mellett: Épület (É) Szokványos funkciójú, szokványos szerkezetű, cellás rendszerű épületek földszint plusz 2 szintig, legfeljebb 6,6 m belső fesztávolságig, maximum 500 m 2 alapterületig, alapozási, teherhordó, térelhatároló és szakipari szerkezetei építésének (felújításának, korszerűsítésének) ellenőrzése. Mélyépítés és mélyépítési műtárgyak (M) Szokványos település-vízellátási hálózatok NA 150 mm méretig, szennyvízgyűjtő hálózatok NA 300 mm méretig, települések szervizútjai, ipartelepek belső útjai, gyaloghidak 10 m fesztávolságig, az É kategóriában leírt épületek alapozási munkái, földműépítés, környezetvédelmi feladatok geotechnikai munkáinak ellenőrzése. Építmény- és épületgépészet (G) Az É és M kategóriákban meghatározott épületek, építmények fűtési, szellőzési, vízellátási, szennyvíz- és gázhálózat szerelési munkáinak ellenőrzése. Építmény- és épületvillamosság (V) Az E kategóriában meghatározott épületek világítási és szokványos erőátviteli hálózatai szerelésének ellenőrzése, kivéve az épületfelügyeleti rendszereket, valamint az M kategóriában leírt műtárgyakhoz tartozó világítási hálózatok szerelési munkáinak ellenőrzése.

Source: https://magyarkozlony.hu/hivatalos-lapok/55b322e8669ec713aeb9f107cd905e14f97e3858/dokumentumok/d801e07fc3700f87359e8e8e07df594b1236e901/letoltes